Ischiopsaurus

Ischiopsaurus er en slekt av biller som hører til familien kortvinger (Staphylinidae).

Utseende 
Små (2-5 millimeter), langstrakte, jevnbrede, blanke, brunrøde til svarte kortvinger. Et god kjennetegn er at bakkroppen ikke har markerte sidekanter. Hodet er forholdsvis stort og bredt med nokså små fasettøyne. Pronotum og dekkvinger har opphøyde lengderibber.

Levevis 
I alle fall noen arter lever under barken på døde trær.
Andre lever på sandete elvebredder, i død ved eller i løvstrø. Noen holder til i trekroner, og en del ser ut til å være knyttet til maur og termitter.

Utbredelse 
Slekten er utbredt i Sørøst-Asia og på Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Osoriinae Erichson, 1839
 Stammen Thoracophorini Reitter, 1909
 Understammen Clavilispilina Newton & Thayer, 1992
 Slekten Ischiopsaurus Bernhauer, 1929
 Ischiopsaurus boettcheri Bernhauer, 1929 - Filippinene
 Ischiopsaurus colossus (Bernhauer, 1902) - Madagaskar
 Ischiopsaurus cordicollis Bernhauer, 1929 - Singapore

Eksterne lenker 

 

Osoriinae
Biller formelt beskrevet i 1929
Dyr formelt beskrevet av Max Bernhauer